«Քարի շունչը» սովորական քարերից պատրաստված մանյակ է, մեջտեղում` կախազարդ: Կախազարդը կազմված է չորս փոքր քարերից, որոնցից յուրաքանչյուրը բարձր ճտտոցի ազդեցությամբ շարժվում է ու թրթռում: Կախազարդի մեջտեղում ամրացված տասը լուսադիոդները թրթռում են տարբեր լուսարձակումով` արձագանքելով շրջապատող միջավայրին: Մարդաշատ ու աղմկոտ միջավայրում քարերն անշարժ են, մինչդեռ լռության մեջ դրանք ասես կենդանանում են` հազիվ նկատելի շարժումներ անելով ու մեղմորեն երգելով: Երբ որևէ մեկը մոտենում է զարդը կրողին, լույսերն սկսում են շնչառությանը համընթաց լուսարձակել: «Քարի շունչը» պատրաստված է սովորական քարերից` արտահայտելու Հայաստան երկրի ոգին: Ըստ զարդի հեղինակ Վահագն Ղուկասյանի` այս կոպիտ նյութի ետևում ոգեղեն հարուստ աշխարհ է, որը կենդանանում է միայն նրանց համար, ովքեր ուշադրություն են դարձնում իրեն ու խաղաղ սրտով մոտենում: